આ દેશની પ્રજા ભારતના વિભાજન માટે પંડિત નેહરુ અને સરદાર પટેલનો જેટલો આભાર માને તેટલો અોછો છે. આ બંને મહાનુભાવો વચ્ચે અનેક બાબતો અંગે સ્પષ્ટ અને પ્રામાણિક મતભેદ હતા, પરંતુ ભારતના ભાગલા અનિવાર્ય છે, એ બાબતે સંપૂર્ણ સહમતી હતી. પ્રભુનો અાભાર માનો કે બંને મહાનુભાવોએ મહાત્માની સલાહ ન માની. ગાંધીજી મહાત્મા હતા, પરંતુ કદીય ભૂલ ન કરે તેવા મહાત્મા ન હતા. જેઓ કદી પણ ભૂલ ન કરે એવા મહાત્મા આપણને શા કામના? ગાંધીજી આખરે માણસ હતા. એમની પાસેથી એમનું ‘માણસપણું’ છીનવી લેવાનો કોઇ ગાંધીભક્તને અધિકાર નથી.